கேள்வி: மாயா எஸ்டியான்டி - ஆரம்ப கால வாழ்க்கை பற்றி தகவல் சொல்.
பதில்: எஸ்டியான்டி 1976 ஜனவரி 27 அன்று கிழக்கு சாவகம் சுராபாயா பிறந்தார். ஹர்ஜோனோ சிஜித் மற்றும் அவரது மனைவி குஸ்தினிக்கு பிறந்த ஆறு குழந்தைகளில் ஐந்தாவது குழந்தை இவராவார்.. மேலும் இந்தோனேசிய தேசியவாத முஸ்லீம் தலைவரும், தேசியக் கதாநாயகர் விருது பெற்றவருமான ஜோக்ரோமினோடோவின் மகன் வழிப் பேத்தி ஆவார். குழந்தையாக இருந்த போது எஸ்டியான்டி பெரும்பாலும் தனது வகுப்புத் தோழர்களுடன் சண்டையிட்டுக் கொண்டே இருப்பார். வாராந்திர பொழுதுபோக்கு இதழான ''டேப்ளாய்ட் நோவாவுக்கு'' அளித்த பேட்டியில், சுரபயாவில் உள்ள யோஹனஸ் கேப்ரியல் கத்தோலிக்க தொடக்கப்பள்ளியில், ஒரு முறை வகுப்புத் தோழரை ஒரு பொருளைக் கொண்டு மிகவும் கடினமாகத் தாக்கியதை நினைவு கூர்ந்தார். அந்த நேரத்தில் அவர் இசையையும் கற்றுக் கொண்டார், தான் இடம்பெற்றிருந்த அணிவகுப்பு இசைக்குழுவை ஒரு தேசிய வாகையர் பட்டப் போட்டியில் தனது பியானோ இசையால் வென்றெடுத்தார்.